
28 Απριλίου 2017 


ΤΕΥΧΟΣ Δ.Δ.Σ. 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


Αρ. Φύλλου 207 


ΔΙΑΚΗΡΥΞΕΙΣ 

Π) 

ΙΔΡΥΜΑ ΣΙΒΙΤΑΝΙΔΕΙΟΣ ΔΗΜΟΣΙΑ ΣΧΟΛΗ 
ΤΕΧΝΩΝ ΚΑΙ ΕΠΑΓΓΕΛΜΑΤΩΝ 

Η Σιβιτανίδειος Δημόσια Σχολή Τεχνών και Επαγγελ¬ 
μάτων, προκηρύσσει ανοικτό Δημόσιο Διεθνή Ηλεκτρο¬ 
νικό Διαγωνισμό με κριτήριο κατακύρωσης την πλέον 
συμφέρουσα από οικονομικής άποψης προσφορά, που 
προσδιορίζεται μόνο βάσει της τιμής για την ανάδειξη 
παρόχου υπηρεσιών καθαριότητας των χώρων και 
εγκαταστάσεων της Σιβιτανιδείου Σχολής, με συνο¬ 
λική προϋπολογισθείσα δαπάνη ποσού έως 225.806,45 
ευρώ χωρίς Φ.Π.Α. και 280.000 ευρώ με Φ.Π.Α. 24%, 
επιπλέον 24.193,55 ευρώ χωρίς Φ.Π.Α. (30.000,00 μαζί 
με Φ.Π.Α. 24%), το οποίο αφορά δικαίωμα μονομερούς 
τρίμηνης παράτασης της σύμβασης του έργου της κα¬ 
θαριότητας, εφόσον τούτο κριθεί αναγκαίο. (Συνολική 
εγκεκριμένη προϋπολογισθείσα δαπάνη: 310.000,00 
ευρώ συμπεριλαμβανομένου Φ.Π.Α. η οποία θα βαρύ¬ 
νει τον τακτικό προϋπολογισμό του Ιδρύματος χρήσεως 
2017, 2018 και 2019). 

Ημερομηνία αποστολής για δημοσίευση στην Εφημε¬ 
ρίδα της Ε.Ε.: Τρίτη 25/4/2017. 

Ημερομηνία δημοσίευσης στο ΦΕΚ: Παρασκευή 
28/4/2017. 

1. Η Αναθέτουσα Αρχή είναι Νομικό Πρόσωπο Δη¬ 
μοσίου Δικαίου αποτελεί κεντρική κυβερνητική αρχή 
(ΚΚΑ) και ανήκει στην α) Γενική Κυβέρνηση (Υποτομέας 
Κεντρικής Κυβέρνησης, ΝΠΔΔ) με κύρια δραστηριότητα 
την εκπαίδευση. 

2. Τα έγγραφα της σύμβασης είναι διαθέσιμα ηλεκτρο¬ 
νικά ως εξής: α) το πλήρες κείμενο της διακήρυξης και 
τα συνημμένα έγγραφα του διαγωνισμού με συστημι- 
κό αριθμό 40045 στην διεύθυνση α) (ΙΙΚί) Γιΐΐρ://νννννν. 
θρί'οευί'θίτίθηΐ.ςον.ςΐ'/ και β) στην ιστοσελίδα της Ανα- 
θέτουσας Αρχής: ΗΚρ://νννννν.5ίνίΐ3ηίάίθ5.θάυ.9ΐ'. 

3. Κύριο Αντικείμενο της σύμβασης είναι οι υπηρεσίες 
καθαριότητας των χώρων και εγκαταστάσεων της Σιβι- 
τανιδείου Σχολής για 24 (είκοσι τέσσερις) μήνες από την 
υπογραφή της σύμβασης. 

Το προσωπικό του συνεργείου θα απασχολεί δύο άτο¬ 
μα με πλήρες ωράριο συνεχούς εργασίας (6:00 ως 14:00) 


και οκτώ άτομα με πλήρες ωράριο διακεκομμένης εργα¬ 
σίας (6:00 έως 10:00) και (13:00 ως 17:00). Η παραλαβή 
των παρεχόμενων υπηρεσιών για τα δύο έτη διάρκειας 
της σύμβασης θα γίνεται κάθε (30) τριάντα ημέρες από 
ετήσια τριμελή επιτροπή παραλαβής που συγκροτείται 
με απόφαση του Γενικού Διευθυντή. 

Οι παρεχόμενες υπηρεσίες κατατάσσονται στον κωδι¬ 
κό του Κοινού Λεξιλογίου δημοσίων συμβάσεων (ΈΡν): 
90919300-5 -Υπηρεσίες καθαρισμού σχολείων. 

Κωδικός ΝΙΙΤ5:ΟΡ30 

4. Η εκτιμώμενη αξία της σύμβασης ανέρχεται στο 
ποσό των 280.000,00 διακοσίων ογδόντα χιλιάδων ευρώ 
€ συμπεριλαμβανομένου Φ.Π.Α. 24 % (προϋπολογισμός 
χωρίς Φ.Π.Α.: € 225.806,45 Φ.Π.Α.: 54.193,55). 

Προβλέπεται, εφόσον κριθεί αναγκαίο, δικαίωμα 
μονομερούς παράτασης με αύξηση του φυσικού αντι¬ 
κειμένου, έως (3) τρεις μήνες και του οικονομικού έως 
30.000,00 ευρώ συμπεριλαμβανομένου Φ.Π.Α. (προϋ¬ 
πολογισμός χωρίς Φ.Π.Α. € 24.193,55 Φ.Π.Α. 5.086,45). 
Σύνολο εγκεκριμένης προϋπολογισθείσας δαπάνης για 
δύο (2) έτη και τρίμηνη παράταση: 310.000,00 ευρώ συ¬ 
μπεριλαμβανομένου του Φ.Π.Α. 

Η δαπάνη για την εν λόγω σύμβαση βαρύνει την με Κ.Α. 
0845Α σχετική πίστωση του τακτικού προϋπολογισμού 
των οικονομικών ετών 2017,2018,2019 του Φορέα. 

5. Δικαίωμα συμμετοχής στη διαδικασία σύναψης της 
παρούσας σύμβασης έχουν φυσικά ή νομικά πρόσωπα 
και, σε περίπτωση ενώσεων οικονομικών φορέων, τα 
μέλη αυτών, που είναι εγκατεστημένα σε: 

α) κράτος-μέλος της Ένωσης, 

β) κράτος-μέλος του Ευρωπαϊκού Οικονομικού Χώρου 
(Ε.Ο.Χ.), 

γ) τρίτες χώρες που έχουν υπογράψει και κυρώσει τη 
ΣΔΣ, στο βαθμό που η υπό ανάθεση δημόσια σύμβαση 
καλύπτεται από τα Παραρτήματα 1,2,4 και 5 και τις γε¬ 
νικές σημειώσεις του σχετικού με την Ένωση Προσαρ¬ 
τήματος I της ως άνω Συμφωνίας, καθώς και 

δ) σε τρίτες χώρες που δεν εμπίπτουν στην περίπτωση 
γ' της παρούσας παραγράφου και έχουν συνάψει διμε¬ 
ρείς ή πολυμερείς συμφωνίες με την Ένωση σε θέματα 
διαδικασιών ανάθεσης δημοσίων συμβάσεων. 

6. Για την έγκυρη συμμετοχή στη διαδικασία σύναψης 
της παρούσας σύμβασης, κατατίθεται από τους συμμε- 

τέχοντες οικονομικούς φορείς (προσφέροντες), εγγυ¬ 
ητική επιστολή συμμετοχής, που ανέρχεται στο ποσό 
των (4.516,13) τεσσάρων χιλιάδων πεντακοσίων δεκαέξι 
ευρώ και δεκατριών λεπτών. 

7. Κριτήρια αποκλεισμού-επιλογής με ελάχιστα επί¬ 
πεδα ικανοτήτων 

Αποκλείεται από τη συμμετοχή στην παρούσα δια¬ 
δικασία σύναψης σύμβασης (διαγωνισμό) προσφέρων 
οικονομικός φορέας, εφόσον συντρέχει στο πρόσωπο 
του (εάν πρόκειται για μεμονωμένο φυσικό ή νομικό 
πρόσωπο) ή σε ένα από τα μέλη του (εάν πρόκειται για 
ένωση οικονομικών φορέων) ένας ή περισσότεροι από 
τους ακόλουθους λόγους: α) όταν υπάρχει σε βάρος 
του τελεσίδικη καταδικαστική απόφαση για έναν από 
τους λόγους της παραγράφου 1 του άρθρου 73 του 
ν. 4412/2016 β) όταν υπάρχει σε βάρος του τελεσίδικη 
και δεσμευτική δικαστική ή διοικητική απόφαση σχετικά 
με την αθέτηση των υποχρεώσεων του όσον αφορά στην 
καταβολή φόρων ή εισφορών κοινωνικής ασφάλισης και 
γ) εάν: έχει αθετήσει τις υποχρεώσεις που προβλέπονται 
στην παρ. 2 του άρθρου 18 του ν. 4412/2016, τελεί σε 
μία από τις καταστάσεις της περίπτωσης β της παρ. 4 
του άρθρου 73 του ν. 4412/2016, έχει επιδείξει σοβαρή 
ή επαναλαμβανόμενη πλημμέλεια κατά την περίπτω¬ 
ση στ) της παρ. 4 του άρθρου 73 του ν. 4412/2016, έχει 
κριθεί ένοχος σοβαρών ψευδών δηλώσεων κατά την 
περίπτωση ζ) της παρ. 4 του άρθρου 73 του ν. 4412/2016, 
έχει υποπέσει σε σοβαρό επαγγελματικό παράπτωμα. 

Η επαγγελματική δραστηριότητα των οικονομικών 
φορέων πρέπει να είναι συναφής με το αντικείμενο των 
προς παροχή υπηρεσιών, ήτοι τον καθαρισμό επαγγελ¬ 
ματικών χώρων (εγγραφή στα οικεία επαγγελματικά ή 
εμπορικά μητρώα). 

Όσον αφορά την Οικονομική και χρηματοοικονομική 
επάρκεια τους απαιτείται να διαθέτουν: 

α) Ελάχιστο κατώτατο όριο του μέσου όρου του κύ¬ 
κλου εργασιών, κατά την προηγούμενη τριετία, ποσού 
ίσου προς το 50% του ποσού της προϋπολογιζόμενης 
από την διακήρυξη δαπάνης, δηλαδή με μέσο γενικό 
ετήσιο κύκλο εργασιών ως εξής: αριθμός ετών (3) - μέ¬ 
σος γενικός κύκλος εργασιών ίσος ή μεγαλύτερος των 
112.903,22 - νόμισμα (ευρώ), 

β) ασφαλιστική κάλυψη έναντι επαγγελματικών κιν¬ 
δύνων - έναντι ποσού 200.000,00 ευρώ κατ' ελάχιστο. 

Όσον αφορά τηνΤεχνική και επαγγελματική ικανότητα 
πρέπει: 

α) κατά τη διάρκεια των τελευταίων τριών ετών, να 
έχουν εκτελέσει τουλάχιστον (2) δύο συμβάσεις παροχής 
υπηρεσιών του συγκεκριμένου τύπου, ανά έτος, 

β) να διαθέτουν τον μηχανικό εξοπλισμό, τα εργαλεία 
και τα προϊόντα που απαιτούνται για τον καθαρισμό των 
χώρων, όπως περιγράφεται στις τεχνικές προδιαγραφές. 

Επίσης οφείλουν να συμμορφώνονται με τα Πρότυ¬ 
πα διασφάλισης ποιότητας 150 9001:2008 και ΕΛΟΤ 
1801:2008 /5ΌΗ5Α5 ή άλλα ισοδύναμα και το σύστημα 
περιβαλλοντικής διαχείρισης 150 14001. 

8. Ο διαγωνισμός θα διεξαχθεί με την ανοικτή διαδι¬ 
κασία του άρθρου 27 του ν. 4412/2016. 

9. Δεν γίνονται δεκτές εναλλακτικές προσφορές. 


10. Οι υποβαλλόμενες προσφορές ισχύουν και δεσμεύ¬ 
ουν τους οικονομικούς φορείς για διάστημα (11) μηνών 
από την επόμενη της διενέργειας του διαγωνισμού ήτοι 
έως 13/5/2018. Προσφορά η οποία ορίζει χρόνο ισχύος 
μικρότερο από τον ανωτέρω προβλεπόμενο απορρί¬ 
πτεται. 

11. Τα έγγραφα της σύμβασης έχουν συνταχθεί στην 
ελληνική γλώσσα. Τυχόν ενστάσεις ή προδικαστικές προ¬ 
σφυγές υποβάλλονται στην ελληνική γλώσσα. 

12. Τα σχετικά αιτήματα παροχής διευκρινίσεων 
υποβάλλονται ηλεκτρονικά, το αργότερο έως και την 
Παρασκευή 26/5/2017 και απαντώνται αντίστοιχα στο 
δικτυακό τόπο του διαγωνισμού. 

13. Οι προσφορές υποβάλλονται από τους ενδιαφε¬ 
ρομένους ηλεκτρονικά, μέσω της διαδικτυακής πύλης 
νννννν.ρΓθΐηίΐΐΊθυ5.9θν.9Γτου Ε.Σ.Η.ΔΗ.Σ., από τηνΤρίτη 
30/5/2017 και ώρα 13.00 μέχρι την καταληκτική ημε¬ 
ρομηνία Τρίτη 6/6/2017 και ώρα 13.00, στην Ελληνική 
Γλώσσα, σε ηλεκτρονικό φάκελο, σύμφωνα με τα ανα- 
φερόμενα στο ν. 4412/2016, ιδίως άρθρα 36 και 37 και 
την υπουργική απόφαση αριθ. Π1/2390/2013 (ΦΕΚ2677/ 
Β - 21.10.2013) «Τεχνικές λεπτομέρειες και διαδικασίες 
λειτουργίας του Εθνικού Συστήματος Ηλεκτρονικών Δη¬ 
μοσίων Συμβάσεων (Ε.Σ.Η.ΔΗ.Σ)». 

14. Η διαδικασία αποσφράγισης - αξιολόγησης των 
προσφορών, αρχόμενη με την Ηλεκτρονική Αποσφρά¬ 
γιση του (υπό)φακέλου «Δικαιολογητικά Συμμετοχής - 
Τεχνική Προσφορά», θα διενεργηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (Ε.Σ.Η.ΔΗ.Σ.), μέσω της διαδι- 
κτυακής πύλης νννννν.ρΐΌΐηίΐήθυδ.90^91" του ως άνω 
συστήματος, (συστημικός αριθμός διαγωνισμού 40045), 
την 12/6/2017 ημέρα Δευτέρα και ώρα 10:00 έως 14:00, 
παρόντων των μελών του αρμόδιου οργάνου της Αναθέ- 
τουσας Αρχής (Επιτροπή Διαγωνισμού), πιστοποιημένου 
στο Ε.Σ.Η.ΔΗ.Σ., για την αποσφράγιση των προσφορών. 

15. Η άσκηση της προδικαστικής προσφυγής αποτελεί 
προϋπόθεση για την άσκηση ένδικων βοηθημάτων κατά 
των εκτελεστών πράξεων ή παραλείψεων των αναθε- 
τουσών αρχών και μετά την 31 η Μαρτίου 2017 ασκείται 
από τους οικονομικούς φορείς ενώπιον του αρμοδίου 
οργάνου: Αρχή Εξέτασης Προδικαστικών Προσφυγών 
(ΑΕΠΠ) (άρθρο 362 του ν. 4412/2016 όπως τροποποιή¬ 
θηκε με το άρθρο 49 παρ. 3 του ν. 4456/2017, ΦΕΚ Α' 24/ 
1.3.2017), κατατίθεται ηλεκτρονικά στον ηλεκτρονι¬ 
κό τόπο του διαγωνισμού και περιέχει τις νομικές και 
πραγματικές αιτιάσεις που δικαιολογούν το αίτημά της, 
(η υποβολή ενώπιον της ΑΕΠΠ γίνεται σύμφωνα με τα 
προβλεπόμενα από την κείμενη νομοθεσία και τα άρθρα 
36 και 37 του ν. 4412/2016, καθώς και τα οριζόμενα στο 
εδάφιο α' της παρ. 1 του άρθρου 12 της υπουργικής από¬ 
φασης Π1/2390 (Β 2677/2013) με θέμα «Τεχνικές λεπτο¬ 
μέρειες και διαδικασίες λειτουργίας Εθνικού Συστήματος 
Ηλεκτρονικών Δημοσίων Συμβάσεων». 

Καλλιθέα, 25 Απριλίου 2017 
Η Αναπληρώτρια Γενικού Διευθυντή 
ΜΑΡΙΑ ΣΤΑΘΑΚΗ 

ΥΠΟΥΡΓΕΙΟ ΜΕΤΑΝΑΣΤΕΥΤΙΚΗΣ ΠΟΛΙΤΙΚΗΣ 

ΥΠΗΡΕΣΙΑ ΑΣΥΛΟΥ 

Αριθ. 8064 

Η Υπηρεσία Ασύλου του Υπουργείου Μεταναστευτικής Πολιτικής προκηρύσσει ανοικτό ηλεκτρονικό διαγωνισμό 
με τίτλο «Παροχή υπηρεσιών μεταφοράς αιτούντων διεθνή προστασία προς τα υπεύθυνα Κράτη-Μέλη στο 
πλαίσιο του Κανονισμού (ΕΕ) αριθ. 604/2013 του Ευρωπαϊκού Κοινοβουλίου και του Συμβουλίου της 26ης 
Ιουνίου 2013 (Δουβλίνο III)» εκτιμώμενης αξίας επτακοσίων δεκαέξι χιλιάδων εκατό είκοσι ευρώ (716.120,00 €) 
(συμπεριλαμβανομένων των υπέρ τρίτων κρατήσεων), με δικαίωμα προαίρεσης 50%, ήτοι τριακόσιες σαράντα τρεις 
χιλιάδες εξήντα ευρώ (343.060,00 €) (συμπεριλαμβανομένων των υπέρ τρίτων κρατήσεων) [συνολική εκτιμώμενη 
αξία: ένα εκατομμύριο πενήντα εννέα χιλιάδες εκατόν ογδόντα ευρώ (1.059.180,00 €) (συμπεριλαμβανομένων 
των υπέρ τρίτων κρατήσεων)]. Το αντικείμενο της σύμβασης υποδιαιρείται σε τρία (3) όπως περιγράφονται στον 
παρακάτω πίνακα: 


ΤΜΗΜΑ 

ΠΕΡΙΓΡΑΦΗ 

ΠΡΟΫ/ΘΕΙΣΑ 

ΔΑΠΑΝΗ 

ΠΡΟΑΙΡΕΣΗ 

Α' 

Έκδοση (κατ'εκτίμηση) δυο χιλιάδων (2.000) αεροπορικών 
εισιτηρίων, για απλή μετάβαση αιτούντων διεθνή προστασία, με 
προγραμματισμένες και μη προγραμματισμένες πτήσεις, 
π.χ. ςήθΓΐθΓ, 

από: τον Διεθνή Αερολιμένα Αθηνών «Ελευθέριος Βενιζέλος», 
τον Κρατικό Αερολιμένα Θεσσαλονίκης «Μακεδονία», τον Κρατικό 
Αερολιμένα Μυτιλήνης «Οδυσσέας Ελύτης», τον Κρατικό Αερολιμένα 
Χίου «Όμηρος», τον Κρατικό Αερολιμένα Σάμου «Αρίσταρχος 
ο Σάμιος», τον Κρατικό Αερολιμένα Κω «Ιπποκράτης», τον Δημοτικό 
Αερολιμένα Λέρου, τον Κρατικό Αερολιμένα Ηρακλείου «Νίκος 
Καζαντζάκης» και τον Κρατικό Αερολιμένα Ρόδου «Διαγόρας», 
προς: Διεθνείς Αερολιμένες σε κράτος-μέλος της Ε.Ε. που 
προσδιορίζεται ως υπεύθυνο για την εξέταση αιτήσεων διεθνούς 
προστασίας, σύμφωνα με τον Κανονισμό (ΕΕ) αριθ. 604/2013. 

627.120,00 € 
(συμπ/νων των 
υπέρ τρίτων 
κρατήσεων) 

313.560,00 € 
(συμπ/νων των 
υπέρ τρίτων 
κρατήσεων) 

Β' 

Μεταφορά (κατ'εκτίμηση) δυο χιλιάδων (2.000) αιτούντων διεθνή 

προστασία κατά την ημέρα της αναχώρησής τους, 

από: α) κεντρικά σημεία εντός του Νομού Αττικής (Περιφερειακή 

Ενότητα Κεντρικού Τομέα Αθηνών, Νότιου Τομέα Αθηνών, Βόρειου 

Τομέα Αθηνών και Δυτικού Τομέα Αθηνών), 

προς τον Διεθνή Αερολιμένα Αθηνών «Ελευθέριος Βενιζέλος» και 

β) κεντρικά σημεία εντός της Περιφερειακής Ενότητας Θεσσαλονίκης 

προς: τον Κρατικό Αερολιμένα Θεσσαλονίκης «Μακεδονία», με 

επιβατηγό ιδιωτικής χρήσης αυτοκίνητα με οδηγό, και την παροχή 

συνδρομής κατά τη διάρκεια έκδοσης των εγγράφων επιβίβασης 

(εΗθεΚ-ίπ). 

40.000,00 € 
(συμπ/νων 
των υπέρ 
τρίτων κρατή¬ 
σεων) 

20.000,00 € 
(συμπ/νων των 
υπέρ τρίτων 
κρατήσεων) 

Γ' 

Έκδοση (κατ'εκτίμηση) εκατόν πενήντα (150) αεροπορικών 
εισιτηρίων, για μετάβαση με επιστροφή, προσώπων που συνοδεύουν 
ευάλωτους αιτούντες διεθνή προστασία, με προγραμματισμένες και 
μη προγραμματισμένες πτήσεις, π.χ. οήβιΊθΐ", 
από: τον Διεθνή Αερολιμένα Αθηνών «Ελευθέριος Βενιζέλος», τον 
Κρατικό Αερολιμένα Θεσσαλονίκης «Μακεδονία», τον Κρατικό 
Αερολιμένα Μυτιλήνης «Οδυσσέας Ελύτης», τον Κρατικό Αερολιμένα 
Χίου «Όμηρος», τον Κρατικό Αερολιμένα Σάμου «Αρίσταρχος ο 
Σάμιος», τον Κρατικό Αερολιμένα Κω «Ιπποκράτης», τον Δημοτικό 
Αερολιμένα Λέρου, τον Κρατικό Αερολιμένα Ηρακλείου «Νίκος 
Καζαντζάκης» και τον Κρατικό Αερολιμένα Ρόδου «Διαγόρας», 
προς: Διεθνείς Αερολιμένες σε κράτος-μέλος της Ε.Ε. που 
προσδιορίζεται ως υπεύθυνο για την εξέταση αιτήσεων διεθνούς 
προστασίας, σύμφωνα με τον Κανονισμό (ΕΕ) αριθ. 604/2013. 

49.000,00 € 
(συμπ/νων 
των υπέρ 
τρίτων κρατή¬ 
σεων) 

24.500,00 € 
(συμπ/νων των 
υπέρ τρίτων 
κρατήσεων) 


Επισημαίνεται ότι, ο αριθμός των αεροπορικών εισιτηρίων στα τμήματα Α' και Γ' και ο αριθμός των ατόμων στο 
τμήμα Β' είναι ενδεικτικός, προκειμένου να καταστεί δυνατή από τους προσφέροντες η σύνταξη και η σύγκριση 

των οικονομικών τους προσφορών και αποτελεί μία εκτί¬ 
μηση για τις ανάγκες της Υπηρεσίας. 

Οι παρεχόμενες υπηρεσίες κατατάσσονται στον κωδι¬ 
κό του Κοινού Λεξιλογίου δημοσίων συμβάσεων (ΈΡν): 
63510000-7 «Υπηρεσίες ταξιδιωτικών πρακτορείων και 
συναφείς υπηρεσίες». 

Η χρονική διάρκεια της σύμβασης είναι για όλα τα τμή¬ 
ματα από την υπογραφή της και μέχρι 31 Δεκεμβρίου 
2018. 

Η δαπάνη χρηματοδοτείται από τη Δράση «Τομέας 
Ασύλου του Ταμείου Ασύλου, Μετανάστευσης και Έντα¬ 
ξης» του Εθνικού Προγράμματος του Ταμείου Ασύλου, 
Μετανάστευσης και Ένταξης (ΑΜΙΡ) 2014-2020 με 75% 
χρηματοδότηση από την Ε.Ε. και 25% από την Ελλάδα, 
δυνάμει της αριθ. πρωτ. 1767/09.02.2016 (ΑΔΑ: ΩΜ- 
4Λ465ΦΘΕ-4ΘΡ) απόφασης χορήγησης και συγκεκριμέ¬ 
να από το Έργο 5: «Μεταφορά αιτούντων διεθνή προστα¬ 
σία σε κράτος μέλος που προσδιορίζεται ως υπεύθυνο 
για την εξέταση αιτήσεων διεθνούς προστασίας που υπο¬ 
βάλλονται στην Ελλάδα από υπηκόους τρίτης χώρας ή 
από απάτριδες» και θα βαρύνει τις πιστώσεις της Σ.Α.Ε. 
755/2 και συγκεκριμένα του έργου με κωδικό αριθμό 
2016ΣΕ75520000, οι οποίες έχουν εγγράφει στο συγχρη- 
ματοδοτούμενο σκέλος του ΠΔΕ δυνάμει της αριθ. πρωτ. 
39595/12.04.2016 (ΑΔΑ: Ω3Υ4465307-8Γ1) απόφασης 
του Υφυπουργού Οικονομίας, Ανάπτυξης και Τουρισμού. 

Ημερομηνία έναρξης υποβολής προσφορών στο 
Ε.Σ.Η.ΔΗ.Σ. είναι αυτή της ανάρτησης της διακήρυξης, 
δηλαδή η 28/04/2017. Η καταληκτική ημερομηνία πα¬ 
ραλαβής των προσφορών είναι η 26/05/2017 και ώρα 
15:00. 

Η διαδικασία θα διενεργηθεί με χρήση της πλατφόρ¬ 
μας του Εθνικού Συστήματος Ηλεκτρονικών Δημοσίων 
Συμβάσεων (Ε.Σ.Η.ΔΗ.Σ.), μέσω της Διαδικτυακής πύ¬ 
λης νννννν.ρΓθΐηίΐΐΊθυ5.9ον.9Γ του ως άνω συστήματος, 
01/06/2017, ημέρα Πέμπτη και ώρα 10:00. 

Οι προσφορές και τα περιλαμβανόμενα σε αυτές 
στοιχεία συντάσσονται στην ελληνική γλώσσα ή συνο¬ 
δεύονται από επίσημη μετάφρασή τους στην ελληνική 
γλώσσα. 

Κριτήριο κατακύρωσης είναι αυτό της πλέον συμφέ- 
ρουσας από οικονομική άποψη προσφοράς βάσει της 
τιμής. 

Η εγγυητική επιστολή συμμετοχής θα πρέπει να κα¬ 
λύπτει σε ευρώ (€) ποσοστό 1% της προϋπολογισθεί- 
σας δαπάνης (συμπεριλαμβανομένων των υπέρ τρίτων 
κρατήσεων), δηλαδή θα πρέπει να ανέρχεται στο ποσό 
των επτά χιλιάδων εκατόν εξήντα ένα ευρώ και είκοσι 
λεπτών (7.161,20 €). 

Οι προδιαγραφές περιγράφονται αναλυτικά στο τεύ¬ 
χος της διακήρυξης το οποίο είναι αναρτημένο στο δι¬ 
αδίκτυο, στην ιστοσελίδα της αναθέτουσας αρχής, στη 
διεύθυνση (IIΒΙ_): Ηΐΐρ://35γΙο.9θν.9Γ/ και στο Ε.Σ.Η.ΔΗ.Σ. 

Οι υποβαλλόμενες στο διαγωνισμό προσφορές ισχύ¬ 
ουν και δεσμεύουν τους προσφέροντες για εκατόν 
ογδόντα (180) ημέρες, προθεσμία που αρχίζει από την 
επομένη της ημερομηνίας διενέργειας του διαγωνισμού 
και δε γίνονται δεκτές εναλλακτικές προσφορές. 


Προσφορές υποβάλλονται για όλα τα τμήματα, καθώς 
οι πράξεις που γίνονται για την πραγματοποίηση του 
ταξιδιού θεωρούνται ως ενιαία παροχή υπηρεσίας του 
πρακτορείου προς τον Ανάδοχο, για κάθε ταξιδιώτη. Ο 
αριθμός των τμημάτων που θα ανατεθεί σε έναν προ- 
σφέροντα ορίζεται σε τρία (3). 

Η διακήρυξη εστάλη στην Υπηρεσία Επίσημων Εκδό¬ 
σεων της Ε.Ε. για δημοσίευση στις 26/04/2017 [Προσωρι¬ 
νός αριθμός αναφοράς: 2017-055600 (17-165023-001)]. 

Περισσότερα στοιχεία και πληροφορίες για τη δια¬ 
κήρυξη παρέχονται από την Καραπαναγιώτου Μαρία 
στο τηλ. 2106988544, στο θ-ιηθίΙ: ιη.ΙθΓ3ρ3η39ίοΐου@ 
35γΙο.9ον.9Γ και στο Τμήμα Διαχείρισης και Εφαρμογής 
Προγραμμάτων, 2ος όροφος, στη διεύθυνση Π. Κανελ- 
λοπούλου 2,Τ.Κ.: 101 77, Αθήνα. 

Αθήνα, 26 Απριλίου 2017 

Ο Υπουργός 

ΙΩΑΝΝΗΣ ΜΟΥΖΑΛΑΣ 


(3) 

ΠΕΡΙΦΕΡΕΙΑ ΙΟΝΙΩΝ ΝΗΣΩΝ 
ΓΕΝΙΚΗ ΔΙΕΥΘΥΝΣΗ 
ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ, 
ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ Π.Ε. ΖΑΚΥΝΘΟΥ 

Αριθ. οικ 33074/6329 

1. Η Οικονομική Επιτροπή της Περιφέρειας Ιονίων Νή¬ 
σων προκηρύσσει ανοιχτό διαγωνισμό για την ανάθεση 
του έργου: «ΑΝΤΙΠΛΗΜΜΥΡΙΚΑ ΕΡΓΑ ΚΑΙ ΚΑΘΑΡΙΣ¬ 
ΜΟΣ ΛΟΙΠΩΝ ΧΕΙΜΑΡΡΩΝ», Π/Υ: 330.000,00 € (με το 
Φ.Π.Α.), της Περιφερειακής Ενότητας Ζακύνθου. 

Το έργο συντίθεται από την ακόλουθη κατηγορία 
εργασιών: α) κατηγορία Υδραυλικά με συνολικό προ¬ 
ϋπολογισμό 266.129,03€ (δαπάνη εργασιών, ΓΕ και ΟΕ, 
απρόβλεπτα και αναθεώρηση). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την Διεύθυνση Τεχνικών Έργων 
Περιφερειακής Ενότητας Ζακύνθου, Διοικητήριο Ζακύν¬ 
θου - 2ος όροφος, μέχρι την Πέμπτη 25 Μαΐου 2017. 

Η ανάθεση και εκτέλεση του έργου θα γίνει σύμφωνα 
με τον ν. 4412/2016 ( ΦΕΚ 147 Α78-08-2016) ως ισχύει. 
Η διακήρυξη του έργου έχει συνταχθεί σύμφωνα με την 
πρότυπη Διακήρυξη που εγκρίθηκε με την αρ. 182/2016 
απόφαση της Ε.Α.Α.ΔΗ.ΣΥ. (ΦΕΚ 4269/30-12-2016). 

Πληροφορίες στο τηλέφωνο 2695360412, ΕΑΧ επικοι¬ 
νωνίας 2695360373, αρμόδιος υπάλληλος για επικοινω¬ 
νία Φωτεινή Κ. Πυρπυρή. 

3. Ο διαγωνισμός θα διεξαχθεί στις 30 Μαΐου 2017, 
ημέρα Τρίτη και ώρα 10:00 π.μ. στα γραφεία της Δ.Τ.Ε. 
Π.Ε. Ζακύνθου, στο Διοικητήριο Ζακύνθου - 2ος όροφος, 
και το σύστημα υποβολής προσφορών είναι με επιμέ- 

ρους ποσοστά έκπτωσης του άρθρου 95 παρ. 2(α) του 
ν. 4412/2016. 

Η οικονομική προσφορά συντάσσεται σε έντυπο που 
χορηγείται από την Υπηρεσία. 

4. Δικαιούμενοι συμμετοχής στο διαγωνισμό: 

4.1 Δικαίωμα συμμετοχής έχουν φυσικά ή νομικά 
πρόσωπα, ή ενώσεις αυτών που δραστηριοποιούνται 
στην κατηγορία ΥΔΡΑΥΛΙΚΑ και ανήκουν στην Α2 τάξη 
και άνω (για εγγεγραμμένους στο Μ.Ε.ΕΠ.), και που είναι 
εγκατεστημένα σε: 

α) σε κράτος-μέλος της Ένωσης, 

β) σε κράτος-μέλος του Ευρωπαϊκού Οικονομικού 
Χώρου (Ε.Ο.Χ.), 

γ) σε τρίτες χώρες που έχουν υπογράψει και κυρώσει 
τη ΣΔΣ, στο βαθμό που η υπό ανάθεση δημόσια σύμβα¬ 
ση καλύπτεται από τα Παραρτήματα 1, 2,4 και 5 και τις 
γενικές σημειώσειςτου σχετικού με την Ένωση Προσαρ¬ 
τήματος I της ως άνω Συμφωνίας, καθώς και 

δ) σε τρίτες χώρες που δεν εμπίπτουν στην περίπτωση 
γ' της παρούσας παραγράφου και έχουν συνάψει διμε¬ 
ρείς ή πολυμερείς συμφωνίες με την Ένωση σε θέματα 
διαδικασιών ανάθεσης δημοσίων συμβάσεων. 

4.2 Οικονομικός φορέας συμμετέχει είτε μεμονωμένα 
είτε ως μέλος ένωσης. 

4.3 Οι ενώσεις οικονομικών φορέων συμμετέχουν υπό 
τους όρους των παρ. 2, 3 και 4 του άρθρου 19 και των 
παρ. 1 (ε) και 3 (β)του άρθρου 76 του ν. 4412/2016. Δεν 
απαιτείται από τις εν λόγω ενώσεις να περιβληθούν συ¬ 
γκεκριμένη νομική μορφή για την υποβολή προσφοράς. 

Οι προσφέροντες πρέπει να πληρούν τα κριτήρια ποιο¬ 
τικής επιλογής, όπως αυτά καθορίζονται στην αναλυτική 
διακήρυξη. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 5.322,58 ευρώ που 
θα απευθύνεται είτε στην Περιφέρεια Ιονίων Νήσων ή 
στην Οικονομική Επιτροπή Π.Ι.Ν. ή στην Δ/νση Τεχνι¬ 
κών Έργων Περιφερειακής Ενότητας Ζακύνθου, με ισχύ 
τουλάχιστον εννέα (9) μηνών και τριάντα (30) ημερών 
δηλαδή 300 ημερών μετά την ημέρα διεξαγωγής του 
διαγωνισμού. Ο χρόνος ισχύος των προσφορών είναι 
εννέα (9) μήνες. 

6. Το έργο χρηματοδοτείται από Πιστώσεις Π.Δ.Ε. με 
Κ.Ε. 2015ΕΠ52200000 της ΣΑΕΠ 522. 

7. Δεν προβλέπεται η χορήγηση προκαταβολής. 

8. Το αποτέλεσμα της δημοπρασίας θα εγκριθεί από 
την Οικονομική Επιτροπή της Περιφέρειας Ιονίων Νή¬ 
σων. 

9. Κατά τα λοιπά σύμφωνα με τον ν. 4412/2016 και την 
αναλυτική Διακήρυξη του έργου που εγκρίθηκε με την 
υπ. αρ. 234-13/11-04-2017 Απόφαση της Οικονομικής 
Επιτροπής Περιφέρειας Ιονίων Νήσων. 

Ζάκυνθος, 26 Απριλίου 2017 
Ο Πρόεδρος Οικονομικής Επιτροπής 
ΔΙΟΝΥΣΙΟΣ ΣΤΡΑΒΟΡΑΒΔΗΣ 


(4) 

ΠΕΡΙΦΕΡΕΙΑ ΚΡΗΤΗΣ 
ΓΕΝΙΚΗ ΔΙΕΥΘΥΝΣΗ 
ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ, 
ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΧΑΝΙΩΝ 

Αριθ. 83354 

1. Επωνυμία και Διευθύνσεις: 

Επίσημη Επωνυμία: Περιφέρεια Κρήτης/Δ/νσηΤεχνι¬ 
κών Έργων Περιφερειακής Ενότητας Χανίων 

Ταχ. Δ/νση: Σήφακα 56 και Δασκαλογιάννη - Χανιά 
73132, Ελλάδα ΝΙΙΤ5: 6Κ434 ΈΗΑΝΙΑ 

Ηλεκτρονικό ταχυδρομείο: ΐθχηϋ<θ5@ςι-θΐθ.9ον.9ΐ' 

Δ/νση στο διαδίκτυο: νννννν.εΓθΐθ^ον^Γ 

Αρμόδιος για πληροφορίες: Μαρκετάκης Μιχ., Στρα- 
τάκης Αριστείδης τηλ. 28213 44634, 28213 44626, 
φαξ: 28210 40510. 

2. Επικοινωνία: 

Τα έγγραφα της σύμβασης είναι διαθέσιμα για απερι¬ 
όριστη, πλήρη, άμεση και δωρεάν πρόσβαση στη διεύ¬ 
θυνση νννννν.εΓθΐθ·9ον.9Γ (Προκηρύξεις - Διαγωνισμοί) 
Οι ενδιαφερόμενοι μπορούν ακόμα, να λάβουν γνώση 
των εγγράφων της σύμβασης στα γραφεία της αναθέ- 
τουσας αρχής κατά τις εργάσιμες ημέρες και ώρες μέχρι 
την 1/6/2017. Μπορούν επίσης να λάβουν αντίγραφα 
αυτών με δαπάνες και φροντίδα τους. 

Η τεχνική μελέτη διατίθεται στα γραφεία της Διεύθυν¬ 
σης Τεχνικών Έργων της Π.Ε. Χανίων. 

3. Τύπος Αναθέτουσας Αρχής και Δραστηριότητα που 
αυτή ασκεί: Αρχή τοπικής αυτοδιοίκησης / Γενικές Δη¬ 
μόσιες Υπηρεσίες. 

4. Η σύμβαση δεν αφορά από κοινού διαδικασία δη¬ 
μόσιας σύμβασης και δεν ανατίθεται από κεντρική αρχή 
αγορών. 

5. (ΈΡν:45233 140-2) 

Είδος Σύμβασης: ΕΡΓΑ 

6. Τόπος Εκτέλεσης: ΝΙΙΤ5:0Ρ434 ΈΗΑΝΙΑ 

ΤΙΤΛΟΣ: ΑΝΤΙΜΕΤΩΠΙΣΗ ΠΡΟΒΛΗΜΑΤΩΝ ΑΠΟ ΘΕ¬ 
ΟΜΗΝΙΕΣ ΚΑΙ ΕΝΤΟΝΑ ΚΑΙΡΙΚΑ ΦΑΙΝΟΜΕΝΑ (ΚΑΤΟ¬ 
ΛΙΣΘΗΣΕΙΣ, ΕΚΧΙΟΝΙΣΜΟΙ Κ.ΛΠ.). 

7. Σύντομη Περιγραφή 

Το παρόν έργο αφορά κυρίως την άμεση αποκατά¬ 
σταση των ζημιών οφειλομένων στις δυσμενείς καιρικές 
συνθήκες (ισχυρή βροχόπτωση - πλημμύρα), σε τμή¬ 
ματα του οδικού δικτύου της Περιφερειακής Ενότητας 
Χανίων και όλες τις απαιτούμενες εργασίες για άρση 
αποκλεισμών και ασφαλή διεξαγωγή της κυκλοφορίας 
μετά από έντονη χιονόπτωση ή ισχυρή βροχόπτωση. 

Το φυσικό αντικείμενο του έργου περιλαμβάνει την 
αποκατάσταση τοπικών ζημιών (δηλαδή άρση καταπτώ¬ 
σεων, απόφραξη χαντακιών, καθιζήσεις οδοστρώματος), 
και αποχιονισμό του οδικού δικτύου. 

8. Εκτιμώμενη συνολική αξία: Αξία χωρίς Φ.Π.Α. 
64.474,19 ευρώ. 

9. Απαγορεύονται οι εναλλακτικές προσφορές. 

10. Διάρκεια Σύμβασης: 

Η προθεσμία εκτέλεσης του έργου είναι 365 ημέρες. 

11. Προϋποθέσεις συμμετοχής: 

1. Δικαίωμα συμμετοχής έχουν φυσικά ή νομικά πρό¬ 
σωπα, ή ενώσεις αυτών που δραστηριοποιούνται στην 
κατηγορία ΕΡΓΩΝ ΟΔΟΠΟΙΙΑΣ και που είναι εγκατεστη¬ 
μένα σε: 

α) σε κράτος-μέλος της Ένωσης, 

β) σε κράτος-μέλος του Ευρωπαϊκού Οικονομικού 
Χώρου (Ε.Ο.Χ.), 

γ) σε τρίτες χώρες που έχουν υπογράψει και κυρώσει 
τη ΣΔΣ, στο βαθμό που η υπό ανάθεση δημόσια σύμβα¬ 
ση καλύπτεται από τα Παραρτήματα 1,2,4 και 5 και τις 
γενικές σημειώσεις του σχετικού με την Ένωση Προσαρ¬ 
τήματος I της ως άνω Συμφωνίας, καθώς και 

δ) σε τρίτες χώρες που δεν εμπίπτουν στην περίπτωση 
γ' της παρούσας παραγράφου και έχουν συνάψει διμε¬ 
ρείς ή πολυμερείς συμφωνίες με την Ένωση σε θέματα 
διαδικασιών ανάθεσης δημοσίων συμβάσεων. 

2. Οικονομικός φορέας συμμετέχει είτε μεμονωμένα 
είτε ως μέλος ένωσης. 

3. Οι ενώσεις οικονομικών φορέων συμμετέχουν υπό 
τους όρους των παρ. 2, 3 και 4 του άρθρου 19 και της 
παρ. 1 (ε) του άρθρου 76 του ν. 4412/2016. 

Δεν απαιτείται από τις εν λόγω ενώσεις να περιβλη- 
θούν συγκεκριμένη νομική μορφή για την υποβολή 
προσφοράς. Σε περίπτωση που η ένωση αναδειχθεί 
ανάδοχος η νομική της μορφή πρέπει να είναι τέτοια 
που να εξασφαλίζεται η ύπαρξη ενός και μοναδικού φο¬ 
ρολογικού μητρώου για την ένωση (π.χ. κοινοπραξία). 

4. Λόγοι αποκλεισμού: Σύμφωνα με το άρθρο 73 του 
ν. 4412/2016 και το άρθρο 22 της διακήρυξης. 

5. Κριτήρια επιλογής: 

Απαιτείται οι οικονομικοί φορείς να είναι εγγεγραμμέ¬ 
νοι στο σχετικό επαγγελματικό μητρώο που τηρείται στο 
κράτος εγκατάστασής τους. Ειδικά οι προσφέροντες που 
είναι εγκατεστημένοι στην Ελλάδα απαιτείται να είναι εγ¬ 
γεγραμμένοι στο Μητρώο Εργοληπτικών Επιχειρήσεων 
(Μ.Ε.ΕΠ.) και στα νομαρχιακά μητρώα στην κατηγορία/-ιες 
ΕΡΓΩΝ ΟΔΟΠΟΙΙΑΣ. 

Οικονομική και χρηματοοικονομική ικανότητα, καθώς 
και επαγγελματική ικανότητα: όπωςπεριγράφονται στο 
άρθρο 100 του ν. 3669/2008 για την τάξη πτυχίου Α1 και 
άνω στην κατηγορία ΕΡΓΩΝ ΟΔΟΠΟΙΙΑΣ Μ.Ε.ΕΠ. 

12. Διαδικασία Ανάθεσης: Ανοικτή 

13. Η Σύμβαση δεν υποδιαιρείται σε τμήματα. 

14. Ειδικοί όροι: - 

15. Κριτήριο Ανάθεσης της σύμβασης είναι η πλέον 
συμφέρουσα από οικονομική άποψη προσφορά μόνο 
βάσει τιμής (επιμέρους ποσοστά έκπτωσης κατά ομάδες 
ομοειδών εργασιών - άρ. 95 παρ. 2α) ν. 4412/2016). 

16. Προθεσμία παραλαβής των προσφορών: Ημερο¬ 
μηνία: 6/6/2017, ώρα: 10:00 π.μ. 

17. Φάκελοι προσφορών υποβάλλονται είτε (α) με 
κατάθεσή τους στην Επιτροπή Διαγωνισμού είτε (β) με 
συστημένη επιστολή προς την αναθέτουσα αρχή είτε 
(γ) με κατάθεσή τους στο πρωτόκολλο της αναθέτουσας 
αρχής στη Διεύθυνση «Σήφακα 56 και Δασκαλογιάννη - 
Χανιά 73132 Κρήτη, Ελλάδα». 


18. α. Χρόνος ισχύος προσφορών: 

Κάθε υποβαλλόμενη προσφορά δεσμεύει τον συμμε- 
τέχοντα στον διαγωνισμό κατά τη διάταξη του άρθρου 
97 του ν. 4412/2016, για διάστημα 6 μηνών, από την 
ημερομηνία υποβολής των προσφορών. 

β. Ημερομηνία, ώρα και τόπος αποσφράγισης των 
προσφορών 

Ημερομηνία: 6/6/2017, ώρα: 10:00 π.μ., διεύθυνση: 
«Σήφακα 56 και Δασκαλογιάννη - Χανιά 73132 Κρήτη, 
Ελλάδα». 

γ. Πρόσωπα τα οποία επιτρέπεται να παρίστανται στην 
αποσφράγιση: ΔΗΜΟΣΙΑ ΣΥΝΕΔΡΙΑΣΗ 

19. Γλώσσα Διαδικασίας: Οι προσφορές και τα περιλαμ¬ 
βανόμενα σε αυτές στοιχεία, καθώς και τα αποδεικτικά 
έγγραφα συντάσσονται στην ελληνική γλώσσα. 

20. Δεν γίνεται χρήση ηλεκτρονικών προσφορών, πα¬ 
ραγγελιών, τιμολογήσεων. 

21. Χρηματοδότηση: ΣΧΕΔΙΟ ΔΡΑΣΗΣ - ΙΔΙΟΙ ΠΟΡΟΙ - 
ΚΩΔΙΚΟΣ ΕΡΓΟΥ 03.05.12.011. 

22. Διαδικασίες Προσφυγής. 

23. Ενστάσεις υποβάλλονται ενώπιο της αναθέτουσας 
αρχής στη Διεύθυνση «Σήφακα 56 και Δασκαλογιάννη - 
Χανιά 73132 Κρήτη, Ελλάδα». 

Σε περίπτωση ένστασης κατά πράξης της αναθέτου¬ 
σας αρχής, η προθεσμία άσκησής της είναι πέντε (5) ημέ¬ 
ρες από την κοινοποίηση της προσβαλλόμενης πράξης 
στον ενδιαφερόμενο οικονομικό φορέα. Για την άσκηση 
ένστασης κατά της διακήρυξης ή της πρόσκλησης, η έν¬ 
σταση υποβάλλεται μέχρι πέντε (5) ημέρες πριν απάτην 
καταληκτική ημερομηνία υποβολής προσφορών. Για το 
παραδεκτό της άσκησης ένστασης, απαιτείται, με την κα¬ 
τάθεση της ένστασης, η καταβολή παράβολου υπέρ του 
Δημοσίου ποσού ίσου με το ένα τοις εκατό (1 %) επί της 
εκτιμώμενης αξίας της σύμβασης. Το παράβολο επιστρέ- 
φεται με πράξη της αναθέτουσας αρχής, αν η ένσταση 
γίνει δεκτή από το αποφασίζον διοικητικό όργανο. 

24. Άλλες πληροφορίες: 

α. Εγγύηση συμμετοχής: 

Για την συμμετοχή στον διαγωνισμό απαιτείται η 
κατάθεση από τους συμμετέχοντες οικονομικούς φο¬ 
ρείς, κατά τους όρους της παρ. 1 α) του άρθρου 72 του 
ν. 4412/2016, εγγυητικής επιστολής συμμετοχής, που 
ανέρχεται στο ποσό των 1.290,00 ευρώ. Στην περίπτωση 
ένωσης οικονομικών φορέων, η εγγύηση συμμετοχής 
περιλαμβάνει και τον όρο ότι η εγγύηση καλύπτει τις 
υποχρεώσεις όλων των οικονομικών φορέων που συμ¬ 
μετέχουν στην ένωση και ότι όλα τα μέλη της ευθύνο- 
νται έναντι της αναθέτουσας αρχής αλληλέγγυα και εις 
ολόκληρον. 

Χανιά, 26 Απριλίου 2017 

Με εντολή Αντιπεριφερειάρχη 

Η Προϊσταμένη Διεύθυνσης 

Τεχνικών Έργων Π.Ε. Χανίων 

ΕΛΕΝΗ ΔΟΞΑΚΗ 

ΠΕΡΙΦΕΡΕΙΑ ΚΡΗΤΗΣ 
ΓΕΝΙΚΗ ΔΙΕΥΘΥΝΣΗ 
ΑΝΑΠΤΥΞΙΑΚΟΥ ΠΡΟΓΡΑΜΜΑΤΙΣΜΟΥ, 
ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΧΑΝΙΩΝ 

Αριθ. 83388 

1. Επωνυμία και Διευθύνσεις: 

Επίσημη Επωνυμία: Περιφέρεια Κρήτης/Δ/νσηΤεχνι- 
κών Έργων Περιφερειακής Ενότητας Χανίων 

Ταχ. Δ/νση: Σήφακα 56 και Δασκαλογιάννη - Χανιά 
73132, Ελλάδα ΝΙΙΤ5: 6Κ434 ΈΗΑΝΙΑ 

Ηλεκτρονικό ταχυδρομείο: ΐθχηίΚθϊφςι-θΐθ.ρον.ρΓ 

Δ/νση στο διαδίκτυο: νννννν.εΓθΐθ.ρον.ρΓ 

Αρμόδιος για πληροφορίες: Μαρκετάκης Μιχ., Στρα- 
τάκης Αριστείδης τηλ. 28213 44634, 28213 44626, φαξ: 
28210 40510. 

2. Επικοινωνία: 

Τα έγγραφα της σύμβασης είναι διαθέσιμα για απερι¬ 
όριστη, πλήρη, άμεση και δωρεάν πρόσβαση στη διεύ¬ 
θυνση νννννν.εΐ'θΐθ.ρον.ρΐ' (Προκηρύξεις - Διαγωνισμοί) 
Οι ενδιαφερόμενοι μπορούν ακόμα, να λάβουν γνώση 
των εγγράφων της σύμβασης στα γραφεία της αναθέ- 
τουσας αρχής κατά τις εργάσιμες ημέρες και ώρες μέχρι 
την 15/6/2017. Μπορούν επίσης να λάβουν αντίγραφα 
αυτών με δαπάνες και φροντίδα τους. 

Η τεχνική μελέτη διατίθεται στα γραφεία της Δ/νσης 
Τεχνικών Έργων της Π.Ε. Χανίων. 

3. Τύπος Αναθέτουσας Αρχής και Δραστηριότητα που 
αυτή ασκεί: Αρχή τοπικής αυτοδιοίκησης / Γενικές Δη¬ 
μόσιες Υπηρεσίες. 

4. Η σύμβαση δεν αφορά από κοινού διαδικασία δη¬ 
μόσιας σύμβασης και δεν ανατίθεται από κεντρική αρχή 
αγορών. 

5. (ΈΡν:45233140-2) 

Είδος Σύμβασης: ΕΡΓΑ. 

6. Τόπος Εκτέλεσης: ΝΙΙΤ5: 0Κ434 ΈΗΑΝΙΑ 

ΤΙΤΛΟΣ: ΕΡΓΟ: ΕΡΓΑ ΥΠΟΔΟΜΗΣ - ΑΝΤΙΠΛΗΜΜΥΡΙ- 

ΚΑ - ΑΠΟΚΑΤΑΣΤΑΣΕΙΣ ΖΗΜΙΩΝ ΤΟΥ ΟΔΙΚΟΥ ΔΙΚΤΥ¬ 
ΟΥ ΠΕΡΙΦΕΡΕΙΑΣ ΚΡΗΤΗΣ, ΥΠΟΕΡΓΟ: 21ο ΥΠΟΕΡΓΟ 
ΑΜΕΣΗ ΑΠΟΚΑΤΑΣΤΑΣΗ ΖΗΜΙΩΝ ΑΠΟ ΘΕΟΜΗΝΙΑ 
ΤΗΣ 11-2-2017 ΣΤΗΝ ΠΕΡΙΟΧΗ ΔΗΜΟΥ ΑΠΟΚΟΡΩ- 
ΝΟΥΠΕΧ. 

7. Σύντομη Περιγραφή 

Το παρόν έργο αφορά κυρίως την άμεση αποκατά¬ 
σταση των ζημιών που προκλήθηκαν από τη Θεομηνία 
της 11-2-2017 στην περιοχή του δήμου Αποκορώνου, 
κατά την οποία επήλθε φραγή της ροής όμβριων και 
καταστροφή υπαρχόντων τεχνικών έργων, κατάρρευση 
τοίχων αντιστήριξης κατάντι πρανών, μεγάλος όγκος 
κατολισθήσεων και καταστροφή ασφαλτικών οδοστρω¬ 
μάτων. 

Το φυσικό αντικείμενο του έργου περιλαμβάνει την 
αποκατάσταση των πιο πάνω τοπικών ζημιών και την 
στοιχειώδη αποκατάσταση της βατότητας των δρόμων. 

8. Εκτιμώμενη συνολική αξία: Αξία χωρίς Φ.Π.Α. 
197.580,64 ευρώ. 

9. Απαγορεύονται οι εναλλακτικές προσφορές. 


10. Διάρκεια Σύμβασης: 

Η προθεσμία εκτέλεσης του έργου είναι 365 ημέρες. 

11. Προϋποθέσεις συμμετοχής: 

1. Δικαίωμα συμμετοχής έχουν φυσικά ή νομικά πρό¬ 
σωπα, ή ενώσεις αυτών που δραστηριοποιούνται στην 
κατηγορία ΕΡΓΩΝ ΟΔΟΠΟΙΙΑΣ και που είναι εγκατεστη¬ 
μένα σε: 

α) σε κράτος-μέλος της Ένωσης, 

β) σε κράτος-μέλος του Ευρωπαϊκού Οικονομικού 
Χώρου (Ε.Ο.Χ.), 

γ) σε τρίτες χώρες που έχουν υπογράψει και κυρώσει 
τη ΣΔΣ, στο βαθμό που η υπό ανάθεση δημόσια σύμβα¬ 
ση καλύπτεται από τα παραρτήματα 1, 2,4 και 5 και τις 
γενικές σημειώσειςτου σχετικού με την Ένωση Προσαρ¬ 
τήματος I της ως άνω Συμφωνίας, καθώς και 

δ) σε τρίτες χώρες που δεν εμπίπτουν στην περίπτωση 
γ' της παρούσας παραγράφου και έχουν συνάψει διμε¬ 
ρείς ή πολυμερείς συμφωνίες με την Ένωση σε θέματα 
διαδικασιών ανάθεσης δημοσίων συμβάσεων. 

2. Οικονομικός φορέας συμμετέχει είτε μεμονωμένα 
είτε ως μέλος ένωσης. 

3. Οι ενώσεις οικονομικών φορέων συμμετέχουν υπό 
τους όρους των παρ. 2, 3 και 4 του άρθρου 19 και της 
παρ. 1 (ε) του άρθρου 76 του ν. 4412/2016. 

Δεν απαιτείται από τις εν λόγω ενώσεις να περιβλη- 
θούν συγκεκριμένη νομική μορφή για την υποβολή 
προσφοράς. Σε περίπτωση που η ένωση αναδειχθεί 
ανάδοχος η νομική της μορφή πρέπει να είναι τέτοια 
που να εξασφαλίζεται η ύπαρξη ενός και μοναδικού φο¬ 
ρολογικού μητρώου για την ένωση (π.χ. κοινοπραξία). 

4. Λόγοι αποκλεισμού: Σύμφωνα με το άρθρο 73 του 
ν. 4412/2016 και το άρθρο 22 της διακήρυξης. 

5. Κριτήρια επιλογής: 

Απαιτείται οι οικονομικοί φορείς να είναι εγγεγραμμέ¬ 
νοι στο σχετικό επαγγελματικό μητρώο που τηρείται στο 
κράτος εγκατάστασής τους. Ειδικά οι προσφέροντες που 
είναι εγκατεστημένοι στην Ελλάδα απαιτείται να είναι εγ¬ 
γεγραμμένοι στο Μητρώο Εργοληπτικών Επιχειρήσεων 
(Μ.Ε.ΕΠ.) και στα νομαρχιακά μητρώα στην κατηγορίαΛιες 
ΕΡΓΩΝ ΟΔΟΠΟΙΙΑΣ. 

Οικονομική και χρηματοοικονομική ικανότητα, καθώς 
και επαγγελματική ικανότητα: όπως περιγράφονται στο 
άρθρο 100 του ν. 3669/2008 για την τάξη πτυχίου Α2 και 
άνω στην κατηγορία ΕΡΓΩΝ ΟΔΟΠΟΙΙΑΣ Μ.Ε.ΕΠ. 

12. Διαδικασία Ανάθεσης: Ανοικτή. 

13. Η Σύμβαση δεν υποδιαιρείται σε τμήματα. 

14. Ειδικοί όροι:- 

15. Κριτήριο Ανάθεσης της σύμβασης είναι η πλέον 
συμφέρουσα από οικονομική άποψη προσφορά μόνο 
βάσει τιμής (επιμέρους ποσοστά έκπτωσης κατά ομάδες 
ομοειδών εργασιών - άρ. 95 παρ. 2α) ν. 4412/2016). 

16. Προθεσμία παραλαβής των προσφορών: Ημερο¬ 
μηνία: 20/6/2017, ώρα: 10:00 π.μ. 

17. Φάκελοι προσφορών υποβάλλονται είτε (α) με 
κατάθεσή τους στην Επιτροπή Διαγωνισμού είτε (β) με 
συστημένη επιστολή προς την αναθέτουσα αρχή είτε (γ) 
με κατάθεσή τους στο πρωτόκολλο της αναθέτουσας 
αρχής στη Διεύθυνση «Σήφακα 56 και Δασκαλογιάννη - 
Χανιά 73132 Κρήτη, Ελλάδα». 

18. α. Χρόνος ισχύος προσφορών: 

Κάθε υποβαλλόμενη προσφορά δεσμεύει τον συμμε- 
τέχοντα στον διαγωνισμό κατά τη διάταξη του άρθρου 

97 του ν. 4412/2016, για διάστημα 6 μηνών, από την 
ημερομηνία υποβολής των προσφορών. 

β. Ημερομηνία, ώρα και τόπος αποσφράγισης των 
προσφορών 

Ημερομηνία: 20/6/2017, Ώρα: 10:00 π.μ., Διεύθυνση: 
«Σήφακα 56 και Δασκαλογιάννη - Χανιά 73132 Κρήτη, 
Ελλάδα». 

γ. Πρόσωπα τα οποία επιτρέπεται να παρίστανται στην 
αποσφράγιση: ΔΗΜΟΣΙΑ ΣΥΝΕΔΡΙΑΣΗ. 

19. Γλώσσα Διαδικασίας: Οι προσφορές και τα περιλαμ¬ 
βανόμενα σε αυτές στοιχεία, καθώς και τα αποδεικτικά 
έγγραφα συντάσσονται στην ελληνική γλώσσα. 

20. Δεν γίνεται χρήση ηλεκτρονικών προσφορών, πα¬ 
ραγγελιών, τιμολογήσεων. 

21. Χρηματοδότηση: ΠΔΕ-ΚΩΔΙΚΟΣ ΕΡΓΟΥ 
2014ΕΠ50200012. 

22. Διαδικασίες Προσφυγής. 

23. Ενστάσεις υποβάλλονται ενώπιο της αναθέτουσας 
αρχής στη Διεύθυνση «Σήφακα 56 και Δασκαλογιάννη - 
Χανιά 73132 Κρήτη, Ελλάδα». 

Σε περίπτωση ένστασης κατά πράξης της αναθέτου¬ 
σας αρχής, η προθεσμία άσκησής της είναι πέντε (5) ημέ¬ 
ρες από την κοινοποίηση της προσβαλλόμενης πράξης 
στον ενδιαφερόμενο οικονομικό φορέα. Για την άσκηση 
ένστασης κατά της διακήρυξης ή της πρόσκλησης, η έν¬ 
σταση υποβάλλεται μέχρι πέντε (5) ημέρες πριν απάτην 
καταληκτική ημερομηνία υποβολής προσφορών. Για το 
παραδεκτό της άσκησης ένστασης, απαιτείται, με την κα¬ 
τάθεση της ένστασης, η καταβολή παράβολου υπέρ του 
Δημοσίου ποσού ίσου με το ένα τοις εκατό (1 %) επί της 
εκτιμώμενης αξίας της σύμβασης. Το παράβολο επιστρέ- 
φεται με πράξη της αναθέτουσας αρχής, αν η ένσταση 
γίνει δεκτή από το αποφασίζον διοικητικό όργανο. 

Άλλες πληροφορίες: 

α. Εγγύηση συμμετοχής: 

Για την συμμετοχή στον διαγωνισμό απαιτείται η 
κατάθεση από τους συμμετέχοντες οικονομικούς φο¬ 
ρείς, κατά τους όρους της παρ. 1 α) του άρθρου 72 του 
ν. 4412/2016, εγγυητικής επιστολής συμμετοχής, που 
ανέρχεται στο ποσό των 3.952.00 ευρώ. Στην περίπτωση 
ένωσης οικονομικών φορέων, η εγγύηση συμμετοχής 
περιλαμβάνει και τον όρο ότι η εγγύηση καλύπτει τις 
υποχρεώσεις όλων των οικονομικών φορέων που συμ¬ 
μετέχουν στην ένωση και ότι όλα τα μέλη της ευθύνο- 
νται έναντι της αναθέτουσας αρχής αλληλέγγυα και εις 
ολόκληρον. 

Χανιά, 26 Απριλίου 2017 

Με εντολή Αντιπεριφερειάρχη 

Η Προϊσταμένη Διεύθυνσης 

Τεχνικών Έργων Π.Ε. Χανίων 

ΕΛΕΝΗ ΔΟΞΑΚΗ 

ΠΕΡΙΦΕΡΕΙΑ ΑΤΤΙΚΗΣ 

ΔΗΜΟΣ ΡΑΦΗΝΑΣ - ΠΙΚΕΡΜΙΟΥ 

Αριθ. 4684/26-04-2017 

Η Διεύθυνση Τεχνικών Υπηρεσιών του Δήμου Ραφή- 
νας Πικερμίου της Περιφέρειας Αττικής διακηρύττει ότι 
εκθέτει σε δημόσιο μειοδοτικό διαγωνισμό με σφραγι¬ 
σμένες προσφορές με το σύστημα της προσφοράς επιμέ- 
ρους ποσοστά έκπτωσης σύμφωνα με τις διατάξεις του 
άρθρου 27 του ν. 4412/2016 και υπό τις προϋποθέσεις 
του νόμου αυτού, για την ανάδειξη αναδόχου για την 
εκτέλεση του έργου: 

ΣΤΕΓΑΝΟΠΟΙΗΣΗ - ΚΑΘΑΡΙΣΜΟΣ - ΑΠΟΛΥΜΑΝΣΗ 
ΔΕΞΑΜΕΝΩΝ 2017 

Προϋπολογισμού δαπάνης 49.451,51 ευρώ. (με Φ.Π.Α. 
24 %). 

Η Δημοπρασία θα γίνει την 25-5-2017 ημέρα Πέμπτη 
και ώρα 10:00 (λήξη επιδόσεως προσφορών) στα γρα¬ 
φεία της Διεύθυνση Τεχνικών Υπηρεσιών ΑΡΑΦΗΝΙΔΩΝ 
ΑΛΩΝ 12,19009 ΡΑΦΗΝΑ. 

Στην δημοπρασία γίνονται δεκτές: 

■ εργοληπτικές επιχειρήσεις εγγεγραμμένες στο 
Μ.Ε.ΕΠ.τάξεως Α1 και άνω (άρθρο 59 του ν. 4278/2014 
(ΦΕΚ157/Α/4-8-2014)για έργα ΟΙΚΟΔΟΜΙΚΩΝ καιΑΙ και 
άνω (άρθρο 59 του ν. 4278/2014 (ΦΕΚ 157/Α/4-8-2014) 
για έργα ΥΔΡΑΥΛΙΚΩΝ και εργοληπτικές κοινοπραξίες 
βάσει του άρθρου 3 της απόφασης ΕΔ2α/01 /27/ΦΝ294/ 
18-3-1985, όπως και κάτοχοι παλαιών εργοληπτικών 
πτυχίων Δ.Ε. που κατατάσσονται αυτοδίκαια στις αντί¬ 
στοιχες κατηγορίες και τάξεις του Μ.Ε.ΕΠ. με την παρ. 9 
του άρθρου 16 του ν. 1418/1984, με αντίστοιχη απόδειξη 
της εμπειρίας, 

• αλλοδαπές επιχειρήσεις που αποδεικνύουν ότι έχουν 
εκτελέσει έργα παρόμοια [ποιοτικά και ποσοτικά] με το 
δημοπρατούμενο. 

Η οικονομική προσφορά θα υποβληθεί σύμφωνα με 
τα οριζόμενα στο άρθρο 95 παρ. 2.α του ν. 4412/2016. 

Η εγγύηση συμμετοχής στην δημοπρασία είναι 797,61 
ευρώ και θα απευθύνεται προς το Δήμο Ραφήνας - Πικερ- 
μίου της Περιφέρειας Αττικής και συντάσσεται σύμφωνα 
με το άρθρο 15 της διακήρυξης. 

Το χρονικό διάστημα δέσμευσης της προσφοράς είναι 
μέχρι 25/12/2017. 

Περισσότερες πληροφορίες δίδονται στα γραφεία της 
Διεύθυνσης Τεχνικών Υπηρεσιών του Δήμου κατά τις 
εργάσιμες ημέρες και ώρες, που βρίσκονται στην παρα¬ 
πάνω διεύθυνση και στα τηλέφωνα 2294321001. 

Ο Δήμαρχος 

ΕΥΑΓΓΕΛΟΣ ΜΠΟΥΡΝΟΥΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αΓ 












